Bu alqoritm birinci hal üçün də, yəni xanaların sayı qabaqcadan məlum olduqda da yararlıdır. Dövri alqoritmləri blok-sxemlə də göstərmək olar. Yuxarıdakı məsələnin alqoritmi blok-sxem vasitəsilə belə olacaq. Blok-sxemdən aydın görünür ki, əgər rənglənməmiş xanalar varsa,“Xananı rənglə” və “İrəli 1 xana” komandaları o qədər sayda yerinə yetirilir. |  |

Araşdıraq – öyrənək

| Məsələni həll edin. Tırtıl hündürlüyü 10 m olan ağacın təpəsinə çıxmaq istəyir. O, gündüzlər 3 m qalxır, gecələr isə 2 m aşağı sürüşür. Neçənci gün tırtıl ağacın təpəsinə çatacaq? Tırtılın hansı hərəkətləri təkrarlanır? Təkrarlanmaların sayı nə qədər olacaq?

Öyrəndiklərinizi yoxlayın
1. Alqoritmlərdə nə zaman dövrdən istifadə olunur?
2. Həyatda rast gəldiyiniz dövri hadisələrə nümunə göstərin.
3. Səbinə bacısının muncuğunu qıraraq yerə səpələdi. O muncuqları yığmaq üçün alqoritmi belə fikirləşdi:
Başlanğıc
TƏKRARLA NƏ QƏDƏR Kİ Yerdə muncuq var
Muncuğu yerdən götür
Muncuğu ipə keçir
Son
Əgər bacısı muncuqların sayının 11 olduğunu söyləyərsə, alqoritmi necə dəyişmək olar?