14. DÖVRİ ALQORİTMLƏR

Çayın sahilində 3 nəfər dayanıb. Onlar qarşı sahilə keçmək istəyirlər. Qayıqçı isə qayığa yalnız bir nəfər mindirə bilər.
| Qayıqçının hərəkətlər ardıcıllığını belə göstərmək olar: |
|  | Başlanğıc Adamı qayığa götür Qarşı sahilə aparıb düşür Qayıt Adamı qayığa götür Qarşı sahilə aparıb düşür Qayıt Adamı qayığa götür Qarşı sahilə aparıb düşür Qayıt Sahilə çıx Son

• Verilmiş alqoritm hansı növə aiddir?
• Əgər çayı keçmək istəyən 30 nəfərdirsə, alqoritmi necə yazmaq olar?
• Alqoritmdə hansı addımlar ardıcıllığı təkrarlanır?
Fəaliyyət
Hesablamalar zamanı təkrarlanan əməliyyatlarla tez-tez rastlaşırıq: eyni ədədləri çoxlu sayda toplamalı, yaxud vurmalı oluruq. Belə hallarda daha yığcam yazılış formaları tətbiq olunur. Məsələn, əgər 15 ədədini 5 dəfə üst-üstə toplamaq lazımdırsa, 15 + 15 + 15 + 15 + 15 əvəzinə 5 x 15 yazılışından istifadə olunur. Başqa sözlə, müəyyən sayda toplama əməlini təkrarlamaq əvəzinə vurma əməli yerinə yetirilir.
• Çayı keçməklə bağlı alqoritmi 60 nəfər üçün necə yığcam yazmaq olar?
Bu kimi məsələlərin həllinin alqoritmini qurarkən çox zaman müəyyən sayda əməliyyatlar ardıcıllığını dalbadal bir neçə dəfə yerinə yetirmək lazım gəlir. Əlbəttə, bu ardıcıllığı tələb edilən qədər yazmaq olar. Ancaq bu üsul o qədər də əlverişli deyil, təkrarların sayı çox olduqda isə tamamilə yararsızdır.