13. ALQORİTMİN NÖVLƏRİ
• Şəkillərdə qaçış cığırları necə fərqlənir?
• Dairəvi qaçış cığırının uzunluğu 400 m-dirsə,
uşaqlar 1000 m-lik məsafəni qət etmək üçün
neçə dövrə vuracaqlar?
Fəaliyyət
Mətni diqqətlə oxuyun. Alqoritmdə buraxılmış sözləri bərpa edin.

Vinni Pux dostu Dovşana qonaq getmək qərarına gəlir. Vinni orada nəsə dadlı bir şey yeməyi düşünür. O, Dovşanın evində həmişə şirin süd, bəzən isə bal olduğunu bilir. Vinni daha çox balı sevir, ancaq bal olmasa, şirin süd yeməyə də razıdır. Vinni yolda öz hərəkət alqoritmini belə qurdu: 1. Dovşanın evinə getmək. 2. Salamlaşmaq və içəri keçmək. 3. Dovşandan evində ... olub-olmadığını soruşmaq. |

4. Əgər ... varsa, onda ... verməsini xahiş etmək. Əks halda ... istəmək.
5. Qonaqlığa görə Dovşana minnətdarlıq etmək.
Nəticəni müzakirə edək:
• Üç nöqtənin yerinə hansı sözləri yazdınız?
• Bu alqoritmə uyğun hərəkət etsə, Vinni həmişə bal yeyə biləcəkmi?