Beləliklə, informasiya resursları ilə işi aşağıdakı mərhələlərə bölmək olar.
Məqsədin müəyyən edilməsi
⇩
İnformasiyanın toplanması
⇩
İnformasiyanın qruplaşdırılması
⇩
Təqdimolunma formasının seçilməsi
⇩
İnformasiyanın yayılması (ötürülməsi)
Araşdıraq – öyrənək
Verilmiş mövzulardan birini seçin. Həmin mövzuda informasiya resursu hazırlamaq üçün hər bir mərhələdə görəcəyiniz işləri müəyyənləşdirin.
a) Azərbaycanın tarixi abidələri
b) Dünyanın möcüzələri
c) Canlı orqanizmlərin təsnifatı
Öyrəndiklərinizi yoxlayın
1. Hansı informasiya sistemlərindən tez-tez istifadə edirsiniz?
a) Rəsm qalereyası
b) Muzey
c) İnternet
d) Filmoteka
e) Kitabxana
2. İnformasiya resurslarını hansı əlamətlərinə görə qruplaşdırmaq olar?
3. Aşağıdakı məqsədlər üçün hazırladığınız informasiya resursunun hansı təqdimolunma formasını seçərdiniz?
• daha çox insanlara çatdırmaq üçün
• sinif yoldaşların ilə bölüşmək üçün
• məktəbinizin şagirdlərini və müəllimlərini tanış etmək üçün