ADDIM-ADDIM 2
Şriftlərlə iş
1. Sənədin başlığını – Bulud nədir? sözlərini seçdirin.
2. Alətlər zolağındakı Font sahəsinin oxunu çıqqıldadın, açılan siyahıdan Arial şriftini seçin. Seçdirilmiş başlıq həmin şriftlə görünəcək.
3. Font Size sahəsinin oxunu çıqqıldadın, sonra isə açılan siyahıdan 16 qiymətini seçin. Şriftin ölçüsü 16 punkt olacaq.
4. Bold düyməsini çıqqıldadın. Seçdirilmiş sözlər qalın şriftlə əks olunacaq.
5. Undo düyməsini çıqqıldadın. Sonuncu əməliyyat ləğv olunacaq.
6. Birinci cümlədəki buludlar sözünü seçdirin.
7. Font Color sahəsinin oxunu çıqqıldadın, sonra isə rənglər palitrasında göy (yaxud başqa) rəngi seçin. Seçdirilmiş sözün rəngi dəyişəcək.
8. Italic düyməsini çıqqıldadın. Seçdirilmiş söz kursiv şriftlə əks olunacaq.
9. Sənədi saxlamaq üçün Save düyməsini çıqqıldadın.
Eyni bir mətndə ən çoxu üç şriftdən istifadə edin! Şriftlərin çoxluğu diqqəti mətnin məzmunundan yayındırır.
Araşdıraq – öyrənək
Aşağıdakı cümlələrin necə formatlandığını müəyyən edin.
Öyrəndiklərinizi yoxlayın
1. Şrift nədir?
2. “Araşdıraq-öyrənək” bölümündəki hansı sətirlərdə çıxıntılı şriftlərdən istifadə olunub?
3. Mətnin formatlanması dedikdə nə nəzərdə tutulur?
4. Bu kitabdakı mövzu başlıqları hansı şriftlə verilib?