Bu problemlər xüsusi alqoritmik struktur – dövr vasitəsilə həll olunur. Dövrlərdən istifadə olunması alqoritmin həcmini əhəmiyyətli dərəcədə azaldır.
Alqoritmlərdə dövrü göstərmək üçün “TƏKRARLA n DƏFƏ” komandasından istifadə olunur.

Nümunə
60 nəfəri çaydan keçirtmək alqoritmini dövr komandası vasitəsilə belə yazmaq olar: |  |
|  | Başlanğıc TƏKRARLA 60 DƏFƏ Adamı qayığa götür Qarşı sahilə aparıb düşür Qayıt Sahilə çıx Son

“TƏKRARLA...” komandasından sonra yazılan komandaların hansıların dövrə aid olmasını göstərmək üçün həmin komandalar sağa sürüşdürülərək yazılır. Məsələn, nümunədə verilmiş alqoritmdə “TƏKRARLA...” komandasından sonrakı ilk 3 komanda 60 dəfə, “Sahilə çıx” komandası isə yalnız bir dəfə icra olunacaq.
“TƏKRARLA...” komandasında təkrarların sayının əvəzinə dövr şərtini də yazmaq olar. Dövr şərti dövr komandalarının nə vaxta qədər yerinə yetiriləcəyini bildirir. Bu halda dövr komandası “TƏKRARLA NƏ QƏDƏR Kİ dövr şərti” şəklində yazılır.
Məsələ. Robot damalı dəhlizin başlanğıc xanasında
dayanıb. O, bir-bir növbəti xanaları rəngləməlidir.

Rənglənəcək xanaların sayı 18 olarsa, məsələnin həll alqoritmini sözlə belə təsvir etmək olar: |  |
|  | Başlanğıc TƏKRARLA 18 DƏFƏ Xananı rənglə İrəli 1 xana Son

Xanaların sayı qabaqcadan məlum deyilsə, onda həmin alqoritmi belə göstərmək olardı:

Başlanğıc TƏKRARLA NƏ QƏDƏR Kİ Xana rəngsizdir Xananı rənglə İrəli 1 xana Son | AÇAR SÖZLƏR Dövr Dövr şərti TƏKRARLA komandası