Araşdıraq – öyrənək
Aşağıda nanəli şərbətin hazırlanması resepti verilmişdir. Onun alqoritmin bütün xassələrinə malik olub-olmadığını araşdırın.

Nanəli şərbətin hazırlanma resepti Tərkibi: şəkər – 30 q, nanə toxumu – 0,4 q və ya təzə nanə – 15 q, su – 105 q, buz – 50 q. Nanə toxumundan şərbət hazırlamaq üçün toxum qaynadılmış su da 3–4 saat saxlanılır, ona şəkər əlavə edilir. Daha sonra süzülür və soyudulur. Təzə nanədən hazırlanan şərbət də eyni qayda ilə hazırlanır, sadəcə, təzə nanə xırdalanır və üzərinə qaynadılmış su tökülür. |

Öyrəndiklərinizi yoxlayın
1. Verilmiş göstərişləri alqoritm hesab etmək olarmı?

Adi kəsrlərin bölünməsi qaydası
1. Birinci kəsrin surətini ikinci kəsrin məxrəcinə vurmaq. 2. Birinci kəsrin məxrəcini ikinci kəsrin surətinə vurmaq. 3. Yeni kəsrin surətinə 1-ci addımın nəticəsini, məxrəcinə isə 2-ci addımın nəticəsini yazmaq.

Sözün fonetik təhlili sxemi
1. Sözün səs və hərf tərkibi göstərilir. 2. Söz heca, vurğu və ahəng qanunu cəhətdən təhlil olunur. 3. Sözdəki sait və samit səslər bir-bir təhlil edilir.

2. Yuxarıdakı göstərişləri uyğun verilənlər üçün yerinə yetirin.
a) 3
7 : 9
14 hesablayın.
b) “Müəyyən” sözünün fonetik təhlilini aparın.