ADDIM-ADDIM 2
Təqdimatın nümayişi
1. Təqdimatın nümayişinə başlamaq üçün alətlər zolağındakı düyməsini çıqqıldatmaq lazımdır. Nümayiş üçün ＜F5＞ klavişini basmaq, yaxud Slide Show ⇨ Slide Show menyu komandasını seçmək də olar. Birinci slayd açılacaq.
2. Növbəti slayda keçmək üçün ＜Spacebar＞ klavişini basın. Bu məqsədlə, sadəcə, siçanın sol düyməsini çıqqıldatmaq da olar. Növbəti slayda keçmək, yaxud əvvəlkinə qayıtmaq üçün ox klavişləri daha əlverişlidir.
3. İstənilən zaman nümayişi bitirmək üçün ＜Esc＞ klavişini basın.
Təqdimat zamanı informasiyanın necə təqdim edilməsinin önəmi böyükdür. Ona görə də təqdimatın hazırlanması zamanı bəzi məsələlərə diqqət yetirmək lazımdır.
• Hər bir slaydın başlığı olmalıdır.
• Hər bir slaydda toxunulacaq məsələlərin sayının 5-dən çox olmaması məqsədəuyğundur.
• Qısa cümlələrdən istifadə edin. Ən vacib məqamları vurğulayın.
• Təqdimata ayrılmış vaxta uyğun olaraq slaydların sayını müəyyənləşdirin.
• Sonuncu slaydda istifadə olunan mənbələri göstərin.
Araşdıraq – öyrənək
Sevdiyiniz bir kitab haqqında 3–5 slayddan ibarət təqdimat hazırlayın. Təqdimatınızda rəsmlərdən, siyahılardan istifadə etməyə çalışın.
Öyrəndiklərinizi yoxlayın
Buraxılmış sözləri əlavə edin.
Yeni slayd yaratmaq üçün Insert menyusundan ... bəndini seçmək lazımdır. Təqdimatın slaydında müxtəlif elementlər yerləşdirməzdən öncə onun ... seçmək lazımdır. Layouts paneli proqram pəncərəsinin ... tərəfində yerləşir. Təqdimatı nümayiş etdirmək üçün ... klavişi basılır.