Son zamanlar çoxlu sayda mobil rəqəmli qurğular meydana çıxıb: rəqəmsal fotokamera, videokamera, MP3-pleyer, cib kompüteri, mobil telefon. Bu qurğuların hamısının kiçik ölçülü informasiya daşıyıcılarına ehtiyacı var. Bu məqsədlə SD-kartdan istifadə olunur. | AÇAR SÖZLƏR İnformasiya daşıyıcıları Operativ yaddaş Disket Sərt disk Optik disk Fləş-daşıyıcı

Kompüterdə hər bir disk qurğusunun öz simgəsi və adı olur. Onlar böyük latın hərfləri ilə işarələnir. C: işarəsi birinci sərt diski göstərir.
Araşdıraq – öyrənək
Aşağıdakı alqoritmdən istifadə etməklə kompüterin yaddaşından fləş-daşıyıcıya lazımlı informasiyanı yazın.

1. Fləş-daşıyıcını kompüterin USB portuna taxın. 2. Kompüterdə istədiyiniz faylı tapıb seçin. 3. ＜Ctrl+C＞ klavişlərini basın. 4. This PC (və ya My Computer) qovluğunu açın. |

5. Fləş-yaddaşın simgəsini qoşa çıqqıldadın. Fləş-daşıyıcının tərkibini göstərən pəncərə açılacaq.
6. ＜Ctrl+V＞ klavişlər kombinasiyasını basın. Seçdiyiniz fayl fləş-daşıyıcıya yazılacaq.
Öyrəndiklərinizi yoxlayın
Fikirlərdən yalan olanları doğruya çevirin:
· Kompüter söndürülən kimi operativ yaddaşdakı informasiya silinir.
· CD-R diskinə informasiya yazmaq olmur.
· CD-R diskinin tutumu DVD-R-in tutumundan çoxdur.
· Sərt diskə həm də vinçester deyilir.