Bəzən sətirlərarası məsafəni artırıb-azaltmaq lazım gəlir. Sətirlərarası məsafəni dəyişməyin ən asan yolu formatlama alətləri zolağındakı xüsusi Line Spacing düyməsindən istifadə etməkdir. Onun simgəsini çıqqıldadıb açılan siyahıdan istədiyiniz qiyməti seçə bilərsiniz.
Araşdıraq – öyrənək
“İnformatik” dərnəyinə üzv olmaq üçün mətn redaktorunda bir ərizə yazın və onu formatlayın.
Öyrəndiklərinizi yoxlayın
1. Abzas nədir və onun formatlanması dedikdə nə nəzərdə tutulur?
2. “Fəaliyyət” blokundakı mətnin formatlanmasında hansı növ düzləndirmələrdən istifadə olunub?
3. “Ədəbiyyat” dərsliyinizdə verilmiş şeirlər necə düzləndirilib?
4. Mətn səhifənin ¾ hissəsini tutur. Şriftin ölçüsünü dəyişmədən onu necə formatlamaq olar ki, bütöv səhifəni doldursun?