⬅
7. Save düyməsini çıqqıldadın.
8. Proqram pəncərəsini qapadın.
9. 2–8 addımlarını kompüterin qalan qurğularının şəklini çəkmək üçün də təkrarlayın.
Qrafik redaktorda çəkilmiş rəsmi bəzən kağıza çıxarmaq lazım gəlir. Bunun üçün proqramlarda olan Print komandasından istifadə olunur.
ADDIM-ADDIM 2
Qrafik redaktorda şəklin çap olunması

1. Printeri işə salın. 2. Çap etmək istədiyiniz faylı açın. 3. File ⇨ Print menyu komandasını seçin. Çap üçün ＜Ctrl+P＞ klavişlər kombinasiyasından da yararlanmaq olar. Print pəncərəsi açılacaq. 4. Əgər bir neçə printeriniz varsa, Select Printer bölümündə istifadə etmək istədiyiniz printeri seçin. 5. Əgər şəkli bir neçə nüsxə çap etmək istəyirsinizsə, Number of copies sahəsində nüsxələrin sayını göstərin. |

6. Print düyməsini çıqqıldadın.
Araşdıraq – öyrənək
Çəkdiyiniz şəklin diskdə nə qədər yer tutduğunu müəyyən edin. Qrafik redaktorun Print menyu bəndinin Page setup və Print preview altbəndləri haqqında məlumat toplayın və həmin altbəndlərdən istifadə edin.
Öyrəndiklərinizi yoxlayın
Buraxılmış sözləri əlavə edin.
Qrafik redaktorda ... hazırlamaq olar. Windows əməliyyat sistemində ən sadə qrafik redaktor ... proqramıdır. Proqramda hazırlanmış şəkli saxlamaq üçün ... komandasını seçmək lazımdır.
Faylın adında ... kimi simvollardan istifadə etmək olmaz.
Hazır rəsmi çap etmək üçün ... komandasından istifadə olunur.