Açılan siyahıdan Properties bəndini seçin. Bu zaman açılan pəncərədə də faylın ölçüsünü tapıb baxa bilərsiniz. Eyni qayda ilə qovluğun ölçüsünü də bilmək olar. |

Bu maraqlıdır
Bir giqabaytda təxminən milyard bayt var. Bu həcmli yaddaşa təxminən:
● 500 min səhifəlik mətn, yəni təxminən 1 min roman;

● 1 min yüksəkkeyfiyyətli rəngli slayd; ● 5 min rəngli fotoşəkil; ● 100 saatlıq danışığın audioyazısı (bu halda yazının keyfiyyəti telefon danışığındakı kimi olur); ● 20 saatlıq MP3 formatlı musiqi; ● təxminən 15 dəqiqəlik yüksəkkeyfiyyətli rəngli film; ● 2 saatdan artıq MPEG formatlı videoyazı yerləşir. |

Araşdıraq – öyrənək

Faylın ölçüsünü müəyyənləşdirmək üsulundan yaddaş qurğusunun tutumunu bilmək üçün də istifadə olunur. Bu halda diskin ümumu tutumu ilə yanaşı, diskin tutulmuş və boş qalan sahəsinin də ölçüləri görünür. Hər hansı bir yaddaş qurğusunu kompüterə qoş və onun tutumunu müəyyən et. Nə qədər yer tutulub və nə qədər boş yer qalıb? |

Öyrəndiklərinizi yoxlayın
1. Dörd Kbaytda neçə bayt var?
2. “Bu günün işini sabaha qoyma” atalar sözü kompüterin yaddaşında nə qədər yer tutur?
3. Artma sırası ilə düz:
1) 20 bit; 2) 400 Kbayt; 3) 2 Gbayt; 4) 0.25 Mbayt; 5) 1.5 bayt.
4. Mətn yaddaşda 1 / 4 kilobayt yer tutur. Mətndə neçə simvol var?