12. ALQORİTMİN XASSƏLƏRİ

Şagird mağazadan 7 dəftər və 6 qələm almalıdır. Dəftərin qiyməti 30 qəpik, qələmin qiyməti isə 15 qəpikdir. Şagird xərclədiyi pulun neçə faizinə dəftər aldı? Bu sadə riyazi məsələnin həlli üçün iki cür göstərişlər ardıcıllığı verilib. |  |

1. Dəftərlərin və qələmlərin dəyərini hesablamaq. 2. Ümumi məbləği tapmaq. 3. Dəftərlərin dəyərinin ümumi məbləğin neçə faizini təşkil etdiyini müəyyən etmək. |  | 1. Bir dəftərin qiymətini dəftərlərin sayına vurmaq. 2. Bir qələmin qiymətini qələmlərin sayına vurmaq. 3. Alınan hasilləri toplamaq. 4. 1-ci addımın nəticəsini 3-cü addımın nəticəsinə bölmək və qisməti 100-ə vurmaq.

• Sizcə, bu variantlardan hansını yerinə yetirmək asandır?
• Hansı variantda göstərişlər aydın, dəqiq və konkretdir?
Fəaliyyət

İlkin verilənlər: çörək və ərzaq. Nəticə: buterbrod. Hər addımın aydın, dəqiq və birmənalı olduğunu yoxlayın. 1. Bir dilim ərzaq kəsmək 2. İki dilim çörək kəsmək 3. Ərzaq dilimini çörək dilimlərinin arasına qoymaq |  |