Açılmış veb-səhifəni bütövlüklə köçürmək mümkündür. Bunun üçün brauzerin Save As komandasından istifadə etmək olar.
Səhifəni yazıb saxladıqdan sonra onu İnternetdən deyil, saxlandığı yerdən açmaq olar. Bunun üçün istifadə olunan tətbiqi proqram saytın saxlandığı formatdan asılıdır. Məsələn, əgər səhifə mətn faylı kimi saxlanmışsa, onu mətn emalı proqramında açmaq olar.
Araşdıraq – öyrənək
Axtarış sistemində aşağıdakı açar sözlərə görə axtarış aparın. Nəticədə neçə mənbənin tapıldığını hər açar sözün qarşısında qeyd edin. Fərqli nəticələrin alınmasının səbəbini izah etməyə çalışın.
• Azərbaycanın dağları
• Azərbaycan dağ
• “Azərbaycanın dağları”
Öyrəndiklərinizi yoxlayın
1. Axtarış sistemi nədir və o necə işləyir?
2. Azərbaycanın ilk süni peyki haqqında İnternetdən müxtəlif növ informasiya almaq üçün səmərəli axtarış şərtini necə vermək olar?
3. Hər hansı fənnə aid videomaterial əldə etmək üçün axtarışı necə aparmaq olar?