Elektron yazışmalarda müəyyən ənənələr də yaranmışdır. Məsələn, onda emosiyaları bildirmək üçün çox zaman sözlərin yerinə xüsusi simvollar ardıcıllığından (smayl) istifadə olunur. Smayllarda istifadə olunan hər simvolun öz anlamı var: iki nöqtə gözü, defis burunu, mötərizə isə ağızı bildirir. Aşağıda geniş istifadə olunan smayliklərdən bəziləri göstərilib.
Son zamanlar məktublaşmada smaylları simvollarla yox, kiçik şəkillərlə – emojilərlə göstərirlər.

Simvollar ardıcıllığı | Emoji | Mənası
:-) |  | Təbəssüm
;-) |  | İstehzalı təbəssüm
:-)))) |  | Gülüş
:-( |  | Məyusluq
:-(((( |  | Ümidsizlik
:-0 |  | Təəccüb

Araşdıraq – öyrənək
Əgər məktubunuzun surətini bir neçə şəxsə göndərmək istəyirsinizsə, onların e-poçt ünvanlarını Cc sahəsinə daxil edə bilərsiniz.
Yeni məktub yazın və onu eyni zamanda bir neçə ünvana göndərin. Məktubda smayliklərdən istifadə edin.
Öyrəndiklərinizi yoxlayın
1. Elektron məktub hansı hissələrdən ibarətdir?
2. Eyni istifadəçinin bir neçə elektron poçt ünvanı ola bilərmi?