9. ELEKTRON TƏQDİMATLAR
● Şəkillərdə müəllimlər dərsi hansı üsullarla başa salırlar?
● Bunun üçün hansı əyani vəsaitlərdən istifadə edirlər?
ADDIM-ADDIM
İnformasiyanın qruplaşdırılması və təqdimatın planının qurulması

1. İstədiyiniz mövzunu seçin. Verilmiş mövzuda informasiya toplayın. Təqdimata uyğun ad seçin. 2. Topladığınız materialları gözdən keçirin. Əlaqəli informasiyaları qruplaşdırın və təqdim etmək istədiyiniz əsas məsələlərin siyahısını tutun. 3. İstifadə etdiyiniz şəkillərin, mətnlərin və digər materialların mənbələrini qeyd edin.

Konfrans çıxışlarında, yeni məhsulların təqdimatında, yeni dərsin izahında çox zaman əyani vəsaitlərdən istifadə olunur. Əvvəllər bu məqsədlə plakatlar çəkilirdi.