ADDIM-ADDIM
Poçt qutusunun yaradılması
1. Brauzerin ünvan zolağında www.gmail.com daxil edin və ＜Enter＞ klavişini basın. Açılan səhifədə Create an account (İstifadəçi hesabı yaradın) düyməsini çıqqıldadın. Siyahıdan For my personal use (Şəxsi istifadəm üçün) variantını seçin. Aşağıdakı blank açılacaq.

2. First name sahəsinə adınızı, Last name sahəsinə isə soyadınızı daxil edib, Next düyməsini çıqqıldadın. Yeni blank açılacaq. |

3. Doğum tarixinizi və cinsinizi daxil edib, Next düyməsini çıqqıldadın. Yeni blank açılacaq.
4. Yeni poçt ünvanınız üçün 2 variant təklif olunacaq. İstəyirsinizsə, onlardan birini seçin. Yaxud üçüncü bəndi seçib, öz variantınızı daxil edin.
5. Məsələn, anar.novruzlu daxil etsəniz, poçt qutunuzun ünvanı anar.novruzlu@gmail.com olacaq. Next düyməsini çıqqıldadın.
Qeyd. Daxil etdiyiniz istifadəçi adı sizdən əvvəl kimsə tərəfindən seçilmişsə, bu haqda xəbərdarlıq alacaqsınız. Bu halda istifadəçi adınızı dəyişməlisiniz; məsələn: anar.novruzlu2012.
6. Poçtunuzu qorumaq üçün parol blankı açılacaq.
7. Yadda saxlaya biləcəyiniz bir parol fikirləşin və onu Password (Parol) sahəsinə daxil edin. Bu parol sizin poçt qutunuzun açarı olacaq. Parolun etibarlı olması üçün həm hərflərdən, həm də rəqəmlərdən istifadə edin; məsələn: Yfm4mi7A. Unutmayın ki, parol ən azı 8 simvol olmalıdır. Parolunuzu yazıb etibarlı yerdə də saxlayın ki, unutduqda tapa biləsiniz.