4 |  | Proqramın Tez başlatma zolağından başladılması. Tapşırıqlar zolağında, Start düyməsinin yanında Tez başlatma zolağı yerləşir. Adətən, daha tez-tez istifadə olunan proqramların simgələri burada yerləşdirilir. Əgər başlatmaq istədiyiniz proqramın simgəsi orada varsa, sadəcə, onu çıqqıldatmaq kifayətdir.

Tez başlatma zolağı: Windows 11

5 |  | Faylın simgəsini qoşa çıqqıldatmaqla uyğun proqramın başladılması. Hər hansı faylın simgəsini qoşa çıqqıldatmaqla da uyğun proqramı başlatmaq olar. Məsələn, mətn faylını qoşa çıqqıldatdıqda mətn redaktoru açılır. Bu üsul, xüsusən, mövcud fayllarla iş zamanı çox əlverişlidir. |

Əgər fayl iç-içə yerləşmiş qovluqdadırsa, hər dəfə onun yerləşdiyi qovluğu açmaq yorucu olur. Bu halda faylın yerləşdiyi yerə keçmədən də onu asanca başlatmaq olar. Bunun üçün iş masasında faylın qısayolu (shortcut) yaradılır və ondan istifadə olunur.
ADDIM-ADDIM
Faylın qısayolunun yaradılması
1. Uyğun qovluqdan faylı tapıb seçdirin.
2. Siçanın sağ düyməsini çıqqıldadın və açılan kontekst menyusundan Sent to ⇨ Desktop (Create shortcut) komandasını seçin.

Faylın simgəsi iş masasında yaranacaq. Simgənin qısayol olduğunu onun sol aşağı küncündə olan ox işarəsi bildirir. |

Araşdıraq – öyrənək
Bəzən hər hansı faylın harada saxlandığını bilmirsiniz. Bu halda müxtəlif axtarış üsullarından yararlanmaq olar. Start menyusunun və ya qovluq pəncərəsinin axtarış sahəsinin köməyi ilə lazım olan faylın necə tapılmasını araşdırın. Bu üsulla Paint proqramını tapın və başladın. İş masasında proqramın qısayolunu yaradın.
Öyrəndiklərinizi yoxlayın
1. Nə üçün iş masasında proqramların özündən yox, qısayollardan istifadə edilir?
2. Kompüterin iş masasını diqqətlə gözdən keçirin. Hansı proqramları birbaşa iş masasından başlada bilərsiniz?
3. Hər hansı proqramın qısayolunu iş masasında yaradın.