Kompüterin əsas yaddasaxlama qurğusu sərt diskdir. Sərt disk (HDD) sistem blokunun içərisində yerləşir. Müasir kompüterlərdə sərt disklərlə yanaşı, daha sürətli SSD istifadə olunur. Hər kompüterdə sərt disk və ya SSD-daşıyıcı var. Bütün proqram və verilənlər orada saxlanılır.

Əyilgən disk (disket) | Sərt disk | Xarici sərt disk | Optik disk | SSD-daşıyıcı

Böyük həcmli informasiyanı saxlamaq, yaxud başqa yerə daşımaq üçün xarici yaddasaxlama qurğularından istifadə olunur. Xarici yaddasaxlama qurğularına optik disklər, xarici sərt disklər, fləşdaşıyıcılar aiddir.

Optik disklərin bir neçə növü vardır: CD-R, CD-RW, DVD-R, DVD-RW. CD-R (“si-di-er”) və ya DVD-R (“divi- di-er” disklərinə informasiyanı yalnız bir dəfə yazmaq olar. Bu disklərdən fərqli olaraq, CD-RW, DVD-RW disklərinə informasiyanı bir neçə dəfə yazmaq olur. DVD diskləri görünüşcə CD disklərinə çox bənzəyir, ancaq onlara daha çox informasiya yerləşdirmək olur. Adi DVD diskinin tutumu 4,7 Gbayt olur, ancaq daha böyük həcmli DVD diskləri də vardır. Fləş-daşıyıcı və ya fləş-yaddaş kimi tanınan bu informasiya daşıyıcılarının tutumu 100 Gbaytdan çox ola bilir. Bu daşıyıcıların istifadəsi də çox asandır: sadəcə, onları kompüterin USB-portuna taxmaq kifayətdir. |  | Bu maraqlıdır 1956-cı il sentyabrın 13-də IBM şirkəti ilk sərt diski təqdim etdi. RAMAC 305 adlı bu disk iki soyuducu ölçüsündə idi. Çəkisi təxminən 1 ton, tutumu isə cəmisi 5 Mbayt idi.